pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ลูกค้า ธอส. ลงทะเบียนเข้ามาตรการปรับโครงสร้างหนี้อย่างยั่งยืนแล้วกว่า 53,280 ล้านบาท ปิดลงทะเบียน 2 มาตรการ (M18 และ M19) วันที่ 25 มกราคมนี้
วันศุกร์ที่ 14 มกราคม 2565
ลูกค้า ธอส. ลงทะเบียนเข้ามาตรการปรับโครงสร้างหนี้อย่างยั่งยืนแล้วกว่า 53,280 ล้านบาท ปิดลงทะเบียน 2 มาตรการ (M18 และ M19) วันที่ 25 มกราคมนี้
ลูกค้า ธอส.ามารถลงทะเบียนแจ้งความประสงค์เข้าร่วม “มาตรการปรับปรุงโครงสร้างหนี้อย่างยั่งยืน” ตั้งแต่วันที่ 24 ธันวาคม 2564 ล่าสุด ณ วันที่ 11 มกราคม 2565 มีลูกค้าลงทะเบียนแจ้งความประสงค์แล้วจํานวน 50,592 บัญชี เงินต้นคงเหลือ 53,280 ล้านบาท
ธนาคารอาคารสงเคราะห์ เผยภายหลังเปิดให้ลูกค้าเดิมที่ยังอยู่ระหว่างการใช้มาตรการความช่วยเหลือผู้ที่ได้รับผลกระทบด้านรายได้จาก COVID-19 หากความสามารถในการผ่อนชําระหนี้ยังไม่เป็นปกติ และจําเป็นต้องลดค่าใช้จ่ายในระยะยาวด้วยการปรับปรุงโครงสร้างหนี้ สามารถลงทะเบียนแจ้งความประสงค์เข้าร่วม “มาตรการปรับปรุงโครงสร้างหนี้อย่างยั่งยืน” ตั้งแต่วันที่ 24 ธันวาคม 2564 ล่าสุด ณ วันที่ 11 มกราคม 2565 มีลูกค้าลงทะเบียนแจ้งความประสงค์แล้วจํานวน 50,592 บัญชี เงินต้นคงเหลือ 53,280 ล้านบาท โดย ธอส. ยังคงเปิดให้ลูกค้าลงทะเบียนแจ้งความประสงค์เข้าร่วมมาตรการที่ 18 [M18] สําหรับลูกค้ารายย่อยที่มีสถานะบัญชีปกติ และมาตรการที่ 19 [M19] สําหรับลูกค้าผู้ประกอบการสินเชื่อแฟลต ถึงวันที่ 25 มกราคม 2565 ขณะที่มาตรการที่ 17[M17] สําหรับลูกค้ารายย่อยสถานะ NPL และลูกค้า NPL ที่อยู่ระหว่างการปรับโครงสร้างหนี้ สามารถลงทะเบียนแจ้งความประสงค์ได้ถึงวันที่ 30 มิถุนายน 2565 นี้ ผ่านทาง Application : GHB ALL หรือ GHB Buddy บน Application Line หรือ www.ghbank.co.th หรือ สาขาทั่วประเทศ สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
https://www.ghbank.co.th/news/detail/public-relations/press-14-01-2022
รัฐบาลไทย-ข่าวทำเนียบรัฐบาล-ไทยเตรียมสมัครสมาชิก FATF ต้านการฟอกเงินตามมาตรฐานสากล เพิ่มความเชื่อมั่นนักลงทุน
วันเสาร์ที่ 19 มีนาคม 2565
ไทยเตรียมสมัครสมาชิก FATF ต้านการฟอกเงินตามมาตรฐานสากล เพิ่มความเชื่อมั่นนักลงทุน
.....
ครม. (16 มี.ค.65) เห็นชอบให้ไทยสมัครเข้าเป็นสมาชิกคณะทํางานเฉพาะกิจเพื่อดําเนินมาตรการทางการเงิน หรือ Financial Action Task Force: FATF เพื่อผลักดันการปฏิบัติตามมาตรฐานสากล เพิ่มประสิทธิผลในการป้องกันและปราบปรามอาชญากรรมที่เกี่ยวกับการฟอกเงิน ต่อต้านการสนับสนุนทางการเงินแก่การก่อการร้าย การแพร่ขยายอาวุธที่มีอํานาจทําลายล้างสูง และรักษาเสถียรภาพทางการเงินระหว่างประเทศ
.
FATF เป็นองค์กรความร่วมมือระหว่างรัฐบาล จัดตั้งขึ้นโดยที่ประชุมสุดยอดกลุ่มประเทศ G7 ปัจจุบันมีสมาชิก 39 ราย มีเครือข่ายความร่วมมือ 9 แห่ง ในทุกภูมิภาคของโลก หากไทยเข้าร่วมเป็นสมาชิก FATF ได้ จะเป็นการส่งเสริมภาพลักษณ์ที่ดี เพิ่มความน่าเชื่อถือด้านการค้าการลงทุนระหว่างประเทศ อันจะนําไปสู่ความร่วมมือระหว่างประเทศต่อไปในอนาคต
.
อ่านเพิ่มเติม คลิก >>https://www.thaigov.go.th/news/contents/details/52567
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“รมช.มนัญญา” ระบุผลสอบฉ้อฉลเงินสหกรณ์ออมทรัพย์กระทรวงเกษตรฯ ยังรอสรุปยอดหลังสอบบัญชีครบ 100% เผยดีเอสไอ-ปปง.พร้อมขยับ
วันอาทิตย์ที่ 10 เมษายน 2565
“รมช.มนัญญา” ระบุผลสอบฉ้อฉลเงินสหกรณ์ออมทรัพย์กระทรวงเกษตรฯ ยังรอสรุปยอดหลังสอบบัญชีครบ 100% เผยดีเอสไอ-ปปง.พร้อมขยับ
“รมช.มนัญญา” ระบุผลสอบฉ้อฉลเงินสหกรณ์ออมทรัพย์กระทรวงเกษตรฯ ยังรอสรุปยอดหลังสอบบัญชีครบ 100% เผยดีเอสไอ-ปปง.พร้อมขยับ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยกรณีตรวจสอบความเสียหายของสหกรณ์ออมทรัพย์กระทรวงเกษตรและสหกรณ์ จํากัด กรณีผู้จัดการและเจ้าหน้าที่การเงินของสหกรณ์ยักยอกทรัพย์สมาชิก ซึ่งได้สั่งการให้ตรวจสอบความเสียหายตั้งแต่ทราบเรื่องดังกล่าวเมื่อวันที่ 1 เม.ย. ถึง 9 เม.ย. 2565 พบว่า ยอดการยักยอกเพิ่มขึ้นจากการประชุมร่วมกันเมื่อวันที่ 6 เม.ย. ที่ผ่านมาที่เบื้องต้นพบ 491 ล้านบาท อย่างไรก็ตามขอเวลาเพื่อตรวจสอบความเสียหายของสมาชิกให้ครบ 100% คาดว่าใช้เวลาไม่นาน และจะแล้วเสร็จเร็วๆ นี้
“ขณะนี้ได้ให้กรมส่งเสริมสหกรณ์และกรมตรวจบัญชีสหกรณ์พร้อมกรรมการที่ตั้งเป็นทีมลงพื้นที่ตรวจสอบพร้อมกันทั้งสองกรม และให้ตรวจสอบการทํางานของนักบัญชีที่รับตรวจสหกรณ์แห่งนี้ด้วย รวมทั้งพฤติกรรมของกรรมการสหกรณ์ด้วยว่ามีรายใดที่ร่วมกระทําผิดหรือเข้าข่ายสมรู้ร่วมคิดเพื่อดําเนินการเอาผิดด้วย ทั้งนี้ให้เตรียมข้อมูลทรัพย์ที่เกิดจากการยักยอกของทั้งสองคนที่ก่อเหตุให้พร้อม โดยในเรื่องนี้จะขอให้พล.อ.ประยุทธ์ จันทร์โอชา นายกรัฐมนตรีสั่งการให้กรมสอบสวนคดีพิเศษ (ดีเอสไอ) และสํานักงานป้องกันและปราบปรามการฟอกเงิน (ปปง.) เข้ามาช่วยเหลือให้คดีนี้เป็นคดีพิเศษ จากนั้นกรมส่งเสริมสหกรณ์และกรมตรวจบัญชีจะลุยดําเนินการตามกฏหมายทันที" รมช.มนัญญา กล่าว
ทั้งนี้ สหกรณ์ออมทรัพย์กระทรวงเกษตรและสหกรณ์ จํากัด มีทุนเรือนหุ้น 1,574 ล้านบาท เงินฝากของสมาชิกออมทรัพย์กว่า 1,600 ล้านบาท ทุนสํารอง 151 ล้านบาท และเงินลงทุน 650 ล้านบาท.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งประเมินสถานการณ์โควิด-19 ระลอกหลังปีใหม่ 2 สัปดาห์แรกประเมินตัวเลขผู้ติดเชื้อ 2 สัปดาห์หลังประเมินผู้ป่วยอาการหนักและอัตราการเสียชีวิต
วันพุธที่ 5 มกราคม 2565
โฆษกรัฐบาลเผย “นายกฯ” สั่งประเมินสถานการณ์โควิด-19 ระลอกหลังปีใหม่ 2 สัปดาห์แรกประเมินตัวเลขผู้ติดเชื้อ 2 สัปดาห์หลังประเมินผู้ป่วยอาการหนักและอัตราการเสียชีวิต
โฆษกรัฐบาลเผย “นายกฯ” สั่งประเมินสถานการณ์โควิด-19 ระลอกหลังปีใหม่ 2 สัปดาห์แรกประเมินตัวเลขผู้ติดเชื้อ 2 สัปดาห์หลังประเมินผู้ป่วยอาการหนักและอัตราการเสียชีวิต นําเข้าที่ประชุม ศบค. 7 ม.ค. นี้
วันที่ 5 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโควิด-19 หลังจากหน่วยงานรัฐ รัฐวิสาหกิจ กิจการ ภาคธุรกิจ เอกชนกลับมาเปิดดําเนินปกติ เพื่อเตรียมแนวทางการป้องกันและรักษาผู้ติดเชื้อจากคลัสเตอร์ต่าง ๆ ให้ทันสถานการณ์ พร้อมนําเข้าพิจารณาเพื่อปรับมาตรการในที่ประชุม ศบค. 7 ม.ค. นี้
โดยในวันนี้พบผู้ติดเชื้อโควิด-19 รายใหม่ 3,899 ราย จําแนกเป็น ผู้ป่วยจากระบบเฝ้าระวังฯ 3,648 ราย ผู้ป่วยจากการค้นหาเชิงรุก 14 ราย ผู้ป่วยภายในเรือนจํา/ที่ต้องขัง 68 ราย ผู้ป่วยมาจากต่างประเทศ 169 ราย ผู้เสียชีวิตเพิ่มขึ้น 19 ราย ผู้ที่กําลังรักษาตัว 34,877 ราย และมียอดผู้ที่หายป่วยกลับบ้านแล้ว 2,508 ราย ทําให้มียอดผู้ป่วยยืนยันสะสมตั้งแต่ 1 เม.ย. 64 จํานวน 2,210,612 ราย จํานวนผู้ที่หายป่วยสะสมจํานวน 2,155,403 ราย ขณะที่สรุปผลการให้บริการฉีดวัคซีนโควิด-19 สะสม ตั้งแต่ 28 ก.พ. 2564 - 4 ม.ค. 2565 อยู่ที่ 105,012,701 โดส ใน 77 จังหวัด โดยแบ่งเป็น จํานวนผู้ที่ได้รับวัคซีนเข็มที่ 1 สะสม 51,314,397 ราย ผู้ที่ได้รับวัคซีนเข็มที่ 2 สะสม 46,282,489 ราย ผู้ที่ได้รับวัคซีนเข็มที่ 3 สะสม 7,152,002 ราย และผู้ที่ได้รับวัคซีนเข็มที่ 4 สะสม 263,813 ราย
นายธนกร กล่าวว่า รัฐบาลจะทําการประเมินสถานการณ์การติดเชื้อระลอกหลังปีใหม่เป็นเวลาประมาณ 4 สัปดาห์ โดย 2 สัปดาห์แรกจะประเมินสถานการณ์จํานวนตัวเลขผู้ติดเชื้อ ส่วน 2 สัปดาห์หลังจะประเมินผู้ป่วยอาการหนักและอัตราการเสียชีวิต ก่อนตัดสินใจปรับมาตรการต่าง ๆ ขอความร่วมมือประชาชน สําหรับผู้ที่ยังไม่เคยฉีดวัคซีน โดยเฉพาะประชาชนกลุ่มเสี่ยง ทั้งผู้สูงอายุ ผู้ป่วยโรคเรื้อรัง สตรีมีครรภ์ ติดต่อขอรับการฉีดวัคซีนโดยเร็วที่สุด หรือหากเคยฉีดแล้วก็ควรติดต่อขอฉีดเข็มกระตุ้น เนื่องจากวัคซีนเข็มกระตุ้นจะช่วยเพิ่มภูมิต้านทานต่อเชื้อโควิด-19 สามารถลดการป่วยหนักและอัตราการเสียชีวิตได้
นายธนกรกล่าวเพิ่มเติมว่า สําหรับผู้ที่มีความเสี่ยงจะติดเชื้อ หรือเดินทางไปยังสถานที่ต่าง ๆ ที่มีความเสี่ยง ตามที่ประกาศไว้ ขอให้มีความรับผิดชอบต่อสังคม โดยการเฝ้าระวังตนเอง กักตัว และควรเข้าตรวจสอบหาเชื้อโควิด-19 ทันที ทั้งนี้ เพื่อป้องกันไม่ให้แพร่เชื้อสู้ผู้อื่น และลดอัตราการป่วยหนักของตนเอง
“นายกรัฐมนตรี ย้ํา ภายหลังเทศกาลปีใหม่ขอความร่วมมือประชาชนให้ความสําคัญการใส่หน้ากาก ล้างมือ เว้นระยะห่าง ตรวจคัดกรองตนเองด้วย ATK และเวิร์คฟอร์มโฮมเป็นเวลา 14 วัน หากจําเป็นต้องเริ่มปฏิบัติงานทันทีขอให้ตรวจ ATK ก่อนเข้าทํางาน และควรตรวจซ้ําทุก 3 วันเพื่อเฝ้าระวังอาการ งดการรวมกลุ่มพูดคุย/รับประทานอาหาร เพื่อไม่ให้เกิดการแพร่กระจายเชื้อออกภายนอก สําหรับรัฐบาลจะคอยติดตามสถานการณ์เพื่อประเมินปรับใช้มาตรการที่เหมาะสมต่อไป” นายธนกร กล่าว
รัฐบาลไทย-ข่าวทำเนียบรัฐบาล-นายกรัฐมนตรีมาเลเซียเดินทางเยือนไทยอย่างเป็นทางการ 24 – 26 กุมภาพันธ์ 2565 มุ่งขับเคลื่อนความสัมพันธ์ทวิภาคีไทย-มาเลเซียอย่างก้าวหน้ามีพลวัต
วันอังคารที่ 22 กุมภาพันธ์ 2565
นายกรัฐมนตรีมาเลเซียเดินทางเยือนไทยอย่างเป็นทางการ 24 – 26 กุมภาพันธ์ 2565 มุ่งขับเคลื่อนความสัมพันธ์ทวิภาคีไทย-มาเลเซียอย่างก้าวหน้ามีพลวัต
นายกรัฐมนตรีมาเลเซียเดินทางเยือนไทยอย่างเป็นทางการ 24 – 26 กุมภาพันธ์ 2565 มุ่งขับเคลื่อนความสัมพันธ์ทวิภาคีไทย-มาเลเซียอย่างก้าวหน้ามีพลวัต
วันที่ 22 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าดาโตะ ซรี อิซมาอิล ซาบรี ยาคบ นายกรัฐมนตรีมาเลเซีย มีกําหนดจะเดินทางเยือนประเทศไทยอย่างเป็นทางการในฐานะแขกของรัฐบาลไทย ระหว่างวันที่ 24 - 26 กุมภาพันธ์ 2565 เพื่อแนะนําตัวในโอกาสเข้ารับตําแหน่งใหม่ ตามธรรมเนียมปฏิบัติของผู้นําประเทศสมาชิกอาเซียน
โดยในการเยือนครั้งนี้ นายกรัฐมนตรีมาเลเซียมีกําหนดหารือข้อราชการกับ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในวันศุกร์ที่ 25 กุมภาพันธ์ 2565 ณ ทําเนียบรัฐบาล ซึ่งผู้นําของทั้งสองประเทศจะหารือแนวทางการขับเคลื่อนความสัมพันธ์ระหว่างไทยกับมาเลเซียในฐานะประเทศเพื่อนบ้านให้มีความก้าวหน้า โดยเฉพาะอย่างยิ่งการหารือแนวทางเพื่อช่วยฟื้นฟูเศรษฐกิจของทั้งสองประเทศ ซึ่งได้รับผลกระทบจากการแพร่ระบาดของโรคโควิด-๑๙ ความร่วมมือด้านความมั่นคง เศรษฐกิจ การส่งเสริมความเชื่อมโยงในพื้นที่ชายแดน ตลอดจนความร่วมมือในกรอบอาเซียนและกรอบพหุภาคีอื่น ๆ
-----------------------
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลเตือนให้ระมัดระวังการหลอกลวงของกลุ่มมิจฉาชีพ
วันจันทร์ที่ 24 มกราคม 2565
สํานักงานสลากกินแบ่งรัฐบาลเตือนให้ระมัดระวังการหลอกลวงของกลุ่มมิจฉาชีพ
สํานักงานสลากกินแบ่งรัฐบาล ขอให้ทุกท่านส่งต่อความห่วงใยไปยังผู้ใกล้ชิดและรู้จักให้ระมัดระวังการหลอกลวงของกลุ่มมิจฉาชีพ ที่ทําการหลอกลวงประชาชน ชักชวนให้ร่วมลงทุนและแอบอ้างว่าจะสามารถจัดหาโควตาให้ได้ตลอดชีพ
สํานักงานสลากกินแบ่งรัฐบาล ขอให้ทุกท่านส่งต่อความห่วงใยไปยังผู้ใกล้ชิดและรู้จักให้ระมัดระวังการหลอกลวงของกลุ่มมิจฉาชีพ ที่ทําการหลอกลวงประชาชน ชักชวนให้ร่วมลงทุนและแอบอ้างว่าจะสามารถจัดหาโควตาให้ได้ตลอดชีพ ทั้งนี้ปัจจุบันสํานักงานฯ ของเราได้มีการเปิดรับสมัครลงทะเบียนผู้ซื้อ-จองล่วงหน้าสลากกินแบ่งรัฐบาล เพื่อให้ผู้ที่จะค้าสลากเข้าถึงสลากกินแบ่งรัฐบาลได้โดยตรงกับสํานักงานฯ อย่างเท่าเทียมกัน และมิได้มีการคัดเลือกตัวแทนจําหน่าย ประเภทสมาคม/มูลนิธิ/องค์กรรายใหม่แต่อย่างใด โดยประชาชนสามารถติดตามข้อมูลข่าวสารของสํานักงานฯ ได้ทางเว็บไซต์ www.glo.or.th หรือสอบถามข้อมูลได้ที่ ศูนย์รับแจ้งข้อมูลข่าวสารและเรื่องราวร้องทุกข์ (Call Center) หมายเลข 0 2528 9999
รัฐบาลไทย-ข่าวทำเนียบรัฐบาล-รมว.พม. เปิดโรงเรียนครอบครัว อ.วังทอง จ.พิษณุโลก พร้อมดึงภาคีเครือข่าย พัฒนาศักยภาพเด็กและแก้ปัญหาความยากจน
วันศุกร์ที่ 21 มกราคม 2565
รมว.พม. เปิดโรงเรียนครอบครัว อ.วังทอง จ.พิษณุโลก พร้อมดึงภาคีเครือข่าย พัฒนาศักยภาพเด็กและแก้ปัญหาความยากจน
รมว.พม. เปิดโรงเรียนครอบครัว อ.วังทอง จ.พิษณุโลก พร้อมดึงภาคีเครือข่าย พัฒนาศักยภาพเด็กและแก้ปัญหาความยากจน
เมื่อวันที่ 20 ม.ค. 65 เวลา 15.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ลงพื้นที่จังหวัดพิษณุโลก ณ โรงเรียนวังทองพิทยาคม ตําบลชัยนาม อําเภอวังทอง เพื่อเปิดการอบรมอาสาสมัครพัฒนาสังคมและความมั่นคงของมนุษย์ (สร้างอาชีพ สร้างรายได้) อีกทั้งเปิดโรงเรียนครอบครัวอําเภอวังทอง (ศูนย์การเรียนรู้โรงเรียนวังทองพิทยาคม) และพบปะให้กําลังใจครอบครัวที่เข้าอบรมโครงการการเลี้ยงดูเด็กโดยไม่ใช้ความรุนแรง รุ่นที่ 1 นอกจากนี้ ได้มอบงบประมาณโครงการปรับสภาพแวดล้อมที่อยู่อาศัยสําหรับผู้สูงอายุและคนพิการ 36 หลัง เงินสงเคราะห์เด็กในครอบครัวยากจน 61 ราย และ นมผงสําหรับเด็ก 10 ครอบครัว จากนั้น ได้เยี่ยมชมห้องสมุดมีชีวิตต้นแบบ (Living Libraly)
นายจุติกล่าวว่า การเลี้ยงลูกยุคปัจจุบันนั้น ไม่ง่ายอย่างที่คิด วันนี้ ตนได้เจอย่าเลี้ยงเดี่ยว ที่ต้องเลี้ยงดูหลาน 7 คน และพบกับปัญหามากมาย อีกเคสหนึ่งคือ แม่เลี้ยงเดี่ยวที่ต้องเลี้ยงลูก 3 คน เพราะแยกกับคู่สมรส ในขณะที่ลูกอายุเพียง 9 เดือน ซึ่งป็นปัญหาที่เกิดได้ทั่วไป ซึ่งกลุ่มลักษณะนี้หลุดจากระบบการศึกษามีมากถึง 280,000 ครอบครัว เราต้องเข้าไปช่วยเหลือให้ได้ ตามที่พลเอกประยุทธ์ จันทร์โอชา นายกรัฐมนตรี ได้มอบหมายว่า เด็กที่เรียนหนังสืออยู่ อย่าให้หลุดจากระบบการศึกษา ต้องช่วยเหลือทุกวิถีทางให้ยั่งยืน แต่ครอบครัวต้องรอดด้วย เราต้องช่วยกันพัฒนาให้เป็นครอบครัวที่สมบูรณ์ ทั้งเยียวยา สร้างอาชีพ สร้างโอกาส สร้างความเข้มแข็ง ซึ่งนับเป็นงานที่ท้าทายและยาก แต่เราได้ทําร่วมกับ กระทรวงศึกษาธิการ กระทรวงอุดมศึกษา กระทรวงสาธารณสุข กระทรวงแรงงาน และกระทรวงวัฒนธรรม เป็นต้น นับเป็นปัญหาที่ยาก หลังจากสถานการณ์โควิด - 19แต่เป็นงานที่เราต้องทํา เพื่อซ่อมสร้างสังคมให้เข้มแข็งและให้ประเทศไทยเดินหน้าได้อย่างมีคุณภาพ
นายจุติกล่าวเพิ่มเติมว่า จังหวัดพิษณุโลกถูกจัดอยู่ในลําดับต้นๆ ของความยากจน เราต้องมาช่วยกันแก้ปัญหาตรงนี้ เพื่อนําไปประยุกต์ใช้กับจังหวัดใกล้เคียงต่อไป เพราะปัญหาแต่ละแห่งมีความซับซ้อน ยุ่งยาก เปราะบาง ไม่เหมือนกัน ในขณะที่รัฐบาลมีงบประมาณจํากัด แต่เราต้องใช้หัวใจ สติปัญญา และการบูรณาการ มาร่วมกันทํางานให้ได้ ทั้งนี้ แต่ละกระทรวงมีงบประมาณไม่มาก เมื่อนํามารวมกันแล้วก็มีงบประมาณพอที่จะทําอะไรได้มากขึ้น อย่างไรก็ตาม ในวันนี้เราได้จับมือกับผู้ปกครอง คณะครู อาสาสมัคร และภาคเอกชน ทําโรงเรียนครอบครัว ศูนย์ช่วยเหลือสังคม และห้องสมุดดิจิทัลที่จะสร้างโอกาสให้คนได้มีอาชีพ ให้เด็กเข้าถึงการศึกษาที่มีคุณภาพผ่านระบบออนไลน์ของห้องสมุดดิจิทัล เพื่อพัฒนาศักยภาพให้สามารถนําไปใช้ประโยชน์ต่อไปในอนาคต
รัฐบาลไทย-ข่าวทำเนียบรัฐบาล-๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันอังคารที่ 13 กรกฎาคม 2564
๑๓ กรกฎาคม  วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
#ทรงพระเจริญ
ควรมิควรแล้วแต่จะโปรดเกล้าโปรดกระหม่อม
ข้าพระพุทธเจ้า ข้าราชการ พนักงานราชการและลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-นายกรัฐมนตรีมีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตำแหน่ง
วันพุธที่ 6 ตุลาคม 2564
นายกรัฐมนตรีมีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตําแหน่ง
นายกรัฐมนตรีมีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตําแหน่ง
เมื่อวันที่ ๔ ตุลาคม ๒๕๖๔ พลเอกประยุทธ์ จันทร์โอชา นายกรัฐมนตรีได้มีหนังสือแสดงความยินดีถึงนายคิชิดะ ฟูมิโอะ นายกรัฐมนตรีญี่ปุ่น ในโอกาสเข้ารับตําแหน่ง ดังนี้
Office of the Prime Minister,
Government House,
BANGKOK.
October B.E. 2564 (2021)
Excellency,
On behalf of the Royal Thai Government and people of the Kingdom of Thailand, I have the honour to extend to you my sincere congratulations on your election as President of the Liberal Democratic Party (LDP) of Japan and appointment as Prime Minister of Japan. Your election clearly demonstrates the high trust and confidence placed on you to lead Japan towards continued progress and prosperity while proactively contributing to the international community during a time of many unprecedented challenges to human security, world peace, and the global economy.
I would like to take this opportunity to commend the strong bonds of friendship and cooperation between Thailand and Japan that have flourished for many years. Next year marks the 135th anniversary of the establishment of diplomatic relations between our two countries, which is an important opportunity for us to commemorate our close and long-standing relations, including the warm friendship between our peoples. In this regard, I look forward to working closely with you to build upon the Comprehensive Strategic Partnership between Thailand and Japan so that we may continue to mutually benefit from the prominent areas in our collaboration, and also contribute towards strengthening our region and international cooperation at large.
I would also like to take this opportunity to wish you a successful outcome in the general elections in Japan this coming November.
Accept, Excellency, the assurances of my highest consideration.
General          (Ret.)
(Prayut Chan-o-cha)
Prime Minister of the Kingdom of Thailand
His Excellency
Mr. KISHIDA Fumio,
Prime Minister of Japan,
TOKYO.
https://www.mfa.go.th/th/content/pmmessagetonewjapanesepm05102564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 23 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
วันศุกร์ที่ 24 กันยายน 2564
ประกาศ ขสมก. ประจําวันที่ 23 กันยายน 2564​ พบพนักงานติดเชื้อไวรัส COVID-19 จํานวน​ ​8 ราย
ประกาศ ขสมก. ประจําวันที่ 23 กันยายน 2564​ พบพนักงานติดเชื้อไวรัส COVID-19 จํานวน​ ​8 ราย
1)พนักงานธุรการจ่ายงาน สาย 25 เพศชาย อายุ 39 ปี
2) พนักงานเก็บค่าโดยสารรถปรับอากาศ สาย 2 เพศหญิง อายุ 39 ปี
3)​ พนักงานขับรถโดยสารธรรมดา สาย 209 เพศชาย อายุ 57 ปี
4) พนักงานเก็บค่าโดยสารรถปรับอากาศ สาย 522 เพศชาย อายุ 46 ปี
5)​ พนักงานเก็บค่าโดยสารรถธรรมดา สาย 96 เพศหญิง อายุ 39 ปี
6) พนักงานธุรการ ระดับ 3 กลุ่มงานปฏิบัติการเดินรถ 1 เขตการเดินรถที่ 2 อู่มีนบุรี เพศหญิง อายุ 50 ปี
7) พนักงานเก็บค่าโดยสารรถปรับอากาศ สาย 20 เพศหญิง อายุ 56 ปี
8) พนักงานนายตรวจ เขตการเดินรถที่ 1 เพศหญิง อายุ 45 ปี
รัฐบาลไทย-ข่าวทำเนียบรัฐบาล-SME D Bank เดินหน้าพัฒนายกระดับเอสเอ็มอีไทย คลอดโปรแกรมเติมความรู้ เดือน ก.พ. 65 หนุนรวยด้วยออนไลน์
วันอังคารที่ 15 กุมภาพันธ์ 2565
SME D Bank เดินหน้าพัฒนายกระดับเอสเอ็มอีไทย คลอดโปรแกรมเติมความรู้ เดือน ก.พ. 65 หนุนรวยด้วยออนไลน์
SME D Bank เดินหน้าภารกิจธนาคารเพื่อเอสเอ็มอีไทย ยกระดับเพิ่มศักยภาพผู้ประกอบการเอสเอ็มอี ผ่านกิจกรรม “ด้านการพัฒนา” เป็นประจําต่อเนื่องตลอดทั้งปี วัตถุประสงค์เพื่อสนับสนุนผู้ประกอบการเอสเอ็มอี ให้เติบโตอย่างเข้มแข็งและยั่งยืน โดยในช่วงเดือน ก.พ.2565
นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า SME D Bank เดินหน้าภารกิจธนาคารเพื่อเอสเอ็มอีไทย ยกระดับเพิ่มศักยภาพผู้ประกอบการเอสเอ็มอี ผ่านกิจกรรม “ด้านการพัฒนา” เป็นประจําต่อเนื่องตลอดทั้งปี วัตถุประสงค์เพื่อสนับสนุนผู้ประกอบการเอสเอ็มอี ให้เติบโตอย่างเข้มแข็งและยั่งยืน โดยในช่วงเดือนกุมภาพันธ์ 2565 มีกิจกรรมที่น่าสนใจ เน้นให้ความรู้ด้านการทําตลาดออนไลน์ ซึ่งกําลังได้รับความนิยมอย่างสูง และเป็นที่ต้องการของผู้ประกอบการเอสเอ็มอีไทย สามารถนําไปใช้ประโยชน์เพิ่มรายได้ ขยายช่องทางตลาด ตอบเทรนด์โลกธุรกิจยุคปัจจุบัน ประกอบด้วย
1.หลักสูตร “Reboot ธุรกิจ ทําน้อยแต่ได้ 100%” รุ่น 2 โดยวิทยากร คุณสุเมธ สุภา หรือ อ.ดิว จากสถาบันพัฒนาเศรษฐกิจและสังคมดิจิทัล พบกับเทคนิคเพิ่มยอดขายออนไลน์ บนแพลตฟอร์มโซเชียลมีเดีย เช่น เฟซบุ๊ก อินสตาแกรม เป็นต้น จัดในวันที่ 22 ก.พ. 2565 เวลา 09.00-12.00 น.
2.กิจกรรม “ฝากร้านฟรี SME D Bank 2022” รุ่นที่ 2 โดยวิทยากรพิเศษเจ้าของธุรกิจโรงแรมชื่อดัง มาถ่ายทอดเคล็ดลับทําตลาดออนไลน์จนประสบความสําเร็จ ได้แก่ คุณอติภัทร ด่านภัทรวรวัฒน์ เจ้าของธุรกิจ “แพ 500 ไร่” และคุณฐภูมิ โล่กันภัย เจ้าของโรงแรมแมว “โคฟูกุ” รวมถึง เปิดโอกาสให้ผู้ประกอบการเอสเอ็มอีทุกท่านที่เข้าร่วมกิจกรรม โปรโมทสินค้า ฟรี! ผ่านช่องทางของธนาคาร เช่น เพจ Powersmethai และเว็บไซต์ wdev.smebank.co.th เป็นต้น รวมถึง ได้รับความรู้เตรียมความพร้อมเข้าสู่แหล่งเงินทุน จัดในวันที่ 22 ก.พ. 2565 เวลา 13.30-16.00 น.
3.หลักสูตร “มาตรการ THAILAND PLUS PACKAGE เพื่อลดหย่อนภาษีเงินได้ให้กับกิจการ รุ่น 2” เรียนรู้และเข้าใจสิทธิประโยชน์ทางภาษี ช่วยลดต้นทุนทางธุรกิจ จัดในวันที่ 24 ก.พ. 2565 เวลา 10.00-12.00 น.
และ 4.หลักสูตร “TikTok For Business” โดยวิทยากร ภญ.โสภา พิมพ์สิริพานิชย์ หรือ โค้ชโซอี้ เจาะลึกการตลาดออนไลน์ด้วยแอปพลิเคชั่น TikTok ทั้งเทคนิคการเขียน การถ่ายทําและตัดต่อวิดีโอแบบมืออาชีพ จัดในวันที่ 25 ก.พ. 2565 เวลา 09.00-11.00 น.
สําหรับทั้ง 4 กิจกรรม จัดผ่านระบบออนไลน์ ผู้ประกอบการเอสเอ็มอีที่สนใจ สามารถสมัครเข้าร่วมได้ฟรี ติดต่อฝ่ายพัฒนาและสนับสนุนผู้ประกอบการ โทร. 02-265-4494 หรือสอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-“ชัยวุฒิ”ชื่นชม ทีมฟุตซอลไทย คว้า 1ทองซีเกมส์ ให้คนไทยชื่นใจ
วันเสาร์ที่ 21 พฤษภาคม 2565
“ชัยวุฒิ”ชื่นชม ทีมฟุตซอลไทย คว้า 1ทองซีเกมส์ ให้คนไทยชื่นใจ
“ชัยวุฒิ”ชื่นชม ทีมฟุตซอลไทย คว้า 1ทองซีเกมส์ ให้คนไทยชื่นใจ
นายชัยวุฒิธนาคมนานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมเปิดเผยภายหลังจากชมการเเข่งขันฟุตซอลนัดชิงชนะเลิศระหว่างไทยกับเวียดนามณฮานัมยิมเนเซียมประเทศเวียดนามซึ่งไทยเอาชนะไปได้2-0โดยนายชัยวุฒิ กล่าวว่าเกมส์ในวันนี้ทัพนักกีฬาไทยทําได้ดีเยี่ยมในฐานะคนไทยรู้สึกภาคภูมิใจกับชัยชนะครั้งนี้เเละขอชื่นชมทัพนักเตะไทยทุกคนตลอดจน นายอดิศักดิ์เบ็ญจศิริวรรณอุปนายกสมาคมกีฬาฟุตบอลแห่งประเทศไทยในฐานะประธานพัฒนาฟุตซอลเเห่งชาติ นายสุทินบัวตูมผู้จัดการทีมฟุตซอลทีมชาติไทยและนายคาร์ลอสเซซาร์นูเนซกาโก้หัวหน้าโค้ช ที่ได้ทุ่มเทเเละพัฒนานักเตะจนได้รับชัยชนะนํามาสู่การสร้างความสุขเเละรอยยิ้มให้กับคนไทยในวันนี้
**************
รัฐบาลไทย-ข่าวทำเนียบรัฐบาล-ไอแบงก์จัดอบรมออนไลน์ “เปิดโลกการเงินอิสลามประจำปี 2564”มหาวิทยาลัยราชภัฏยะลา
วันพุธที่ 1 ธันวาคม 2564
ไอแบงก์จัดอบรมออนไลน์ “เปิดโลกการเงินอิสลามประจําปี 2564”มหาวิทยาลัยราชภัฏยะลา
ไอแบงก์จัดการอบรมเชิงปฏิบัติการ เรื่อง “ความรู้ทางการเงินสําหรับนักศึกษามหาวิทยาลัยราชภัฏยะลา” ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2564
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการ ให้เกียรติเป็นประธานกล่าวเปิดการอบรมเชิงปฏิบัติการเรื่อง“ความรู้ทางการเงินสําหรับนักศึกษามหาวิทยาลัยราชภัฏยะลา”ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2564โดยมีผู้ช่วยศาตรจารย์ดร.สมบัติโยธาทิพย์อธิการบดีมหาวิทยาลัยราชภัฏยะลาร่วมให้การต้อนรับเมื่อช่วงเช้าวันอังคารที่30 พฤศจิกายน2564
สําหรับกิจกรรมเปิดโลกการเงินอิสลามธนาคารได้จัดขึ้นต่อเนื่องเป็นปีที่4 โดยสําหรับมหาวิทยาลัยราชภัฏยะลาเป็นสถาบันการศึกษาแห่งที่4 เป็นการจัดรูปแบบออนไลน์ขึ้นเป็นครั้งแรก ผ่านระบบ Google MeetเหมาะกับยุคNew Normal ที่ปรับตัวจากสถานการณ์covid-19 ได้เป็นอย่างดีการจัดอบรมในวันนี้ธนาคารมีวัตถุประสงค์เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนําไปประยุกต์ใช้ในชีวิตประจําวันตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมเชิงปฏิบัติถ่ายทอดโดยบุคลากรของไอแบงก์ที่มีความรู้และความสามารถเฉพาะทางการอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล”และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป”และปิดท้ายด้วยหัวข้อ “กิจกรรมแลกเปลี่ยนเรียนรู้”เพื่อเสริมสร้างความเข้าใจตลอดจนพัฒนาแนวปฏิบัติในเรื่องการเงินอิสลามให้ลึกซึ้งมากขึ้น
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม พร้อมเคลื่อนงานยุติธรรมให้ทันสมัยตามยุค จับมือ อสมท. จัดประชุมวิชาการระดับชาติฯ ครั้งที่ 19
วันอังคารที่ 15 มีนาคม 2565
กระทรวงยุติธรรม โดยสํานักงานกิจการยุติธรรม พร้อมเคลื่อนงานยุติธรรมให้ทันสมัยตามยุค จับมือ อสมท. จัดประชุมวิชาการระดับชาติฯ ครั้งที่ 19
กระทรวงยุติธรรม โดยสํานักงานกิจการยุติธรรม พร้อมเคลื่อนงานยุติธรรมให้ทันสมัยตามยุค จับมือ อสมท. จัดประชุมวิชาการระดับชาติฯ ครั้งที่ 19 วันที่ 30-31 มี.ค.นี้ ผ่านหัวข้อ “กระบวนการยุติธรรมกับความท้าทายในทศวรรษหน้า”
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ต้องการแลกเปลี่ยนและปรับมุมมองของบุคลากรในกระบวนการยุติธรรมทุกระดับ เพื่อกําหนดแนวทางและเจตนารมณ์ร่วมกันเพื่อขับเคลื่อนการปฏิรูปกระบวนการยุติธรรมไทยให้มีประสิทธิภาพมากยิ่งขึ้นตามยุคสมัยของสังคมที่กําลังเปลี่ยนไป ซึ่งปี้นี้สํานักงานกิจการยุติธรรม กระทรวงยุติธรรม ได้ร่วมมือกับ บริษัท อสมท จํากัด (มหาชน) จัดการประชุมทางวิชาการระดับชาติว่าด้วยงานยุติธรรม ครั้งที่ 19 ขึ้นภายใต้หัวข้อ “กระบวนการยุติธรรมกับความท้าทายในทศวรรษหน้า” ในวันที่ 30-31 มีนาคม 2565 ผ่านระบบ ออนไลน์ คอนเฟอร์เรนซ์ (Online Conference) ตามมาตรการป้องกันการแพร่ระบาดของโรคโควิด-19 ซึ่งกลุ่มเป้าหมายมีตั้งแต่ บุคลากรภาครัฐ ภาคเอกชน และสถาบันการศึกษา รวมทั้งประชาชนที่สนใจกว่า 1,000 คน
พันตํารวจโท พงษ์ธร เผยอีกว่า ส่วนสําคัญของกิจกรรมดังกล่าวคือการเสวนาในหัวข้อที่น่าสนใจ รวม 8 หัวข้อ โดยวันที่ 30 มีนาคม 2565 ได้แก่หัวข้อ “การปรับกระบวนทัศน์ในการอํานวยความยุติธรรมเพื่อประชาชน​ ในการรองรับกับความท้าทายในทศวรรษหน้า” โดย นายสมศักดิ์ เทพสุทิน รัฐมนตรีว่าการกระทรวงยุติธรรม หัวข้อ “ยุทธศาสตร์การขับเคลื่อนกระบวนการยุติธรรมของประเทศ เพื่อมุ่งสู่กระบวนการยุติธรรมยุคดิจิทัล” โดย ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม หัวข้อ “เหลียวหลังแลหน้า มองกระบวนการยุติธรรมสู่การพัฒนาที่ยั่งยืน” โดย สํานักงานกิจการยุติธรรม ร่วมกับ เครือข่ายนิติศาสตร์เพื่อสังคม หัวข้อ“การรับมือเมื่อโลกต้องเผชิญกับอาชญากรรมไซเบอร์” และ หัวข้อ “เทคโนโลยีกับกระบวนการยุติธรรมที่มีประชาชนเป็นศูนย์กลาง” ส่วนวันที่ 31 มีนาคม 2565 จะตามด้วยหัวข้อ “เศรษฐกิจดิจิทัล ทําอย่างไรให้กระบวนการยุติธรรมไม่ตกขบวน” หัวข้อ “การมองอนาคตแบบ Futurist เพื่อสร้างความยั่งยืนของประเทศ” และ หัวข้อ “ทําอย่างไรให้กระบวนการยุติธรรมทันต่อโลกสมัยใหม่” สําหรับประชาชนที่สนใจสามารถลงทะเบียนเข้าร่วมงานดังกล่าว หรือสอบถามรายละเอียดเพิ่มเติมได้ทางโทรศัพท์ 02 141 3666 และ ไอดีไลน์ ( ID Line: @sym19 )
“การประชุมทางวิชาการระดับชาติฯดังกล่าวว่าเป็นเวทีแห่งการนําเสนอแนวคิด นโยบาย ของผู้บริหารในกระบวนการยุติธรรม นักวิชาการ องค์กรภาครัฐ ภาคเอกชน รวมถึงภาคประชาสังคม ในการปรับเปลี่ยนวิถีชีวิตในโลกอนาคตที่ส่งผลต่อกระบวนการยุติธรรม ซึ่งแน่นอนว่าเราต้องปรับตัวตาม และยังต้องปรับแนวคิด ปรับกระบวนการทํางานให้สอดคล้องกับสังคมที่กําลังเปลี่ยนแปลงด้วย” พันตํารวจโท พงษ์ธร ระบุ
รัฐบาลไทย-ข่าวทำเนียบรัฐบาล-วธ.ชื่นชม "ลิซ่า ลลิษา-ผู้ออกแบบ" นำทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนำวัฒนธรรมไทยสู่ระดับโลก
วันอาทิตย์ที่ 12 กันยายน 2564
วธ.ชื่นชม "ลิซ่า ลลิษา-ผู้ออกแบบ" นําทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนําวัฒนธรรมไทยสู่ระดับโลก
วธ.ชื่นชม "ลิซ่า ลลิษา-ผู้ออกแบบ" นําทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนําวัฒนธรรมไทยสู่ระดับโลก
วธ.ชื่นชม "ลิซ่า ลลิษา-ผู้ออกแบบ" นําทุนทางวัฒนธรรมต่อยอดสร้างสรรค์ผ่านการออกแบบแฟชั่น ปลื้มนําวัฒนธรรมไทยสู่ระดับโลก
จากกระแสวิพากษ์วิจารณ์ถึงความเหมาะสมของเครื่องประดับศีรษะหรือศิราภรณ์ที่ลลิษา มโนบาล หรือลิซ่า นักร้องสายเลือดไทยและหนึ่งในสมาชิกวง BLACKPINK ประเทศเกาหลีใต้ที่มีชื่อเสียงระดับโลกได้ใส่ในการแสดง MV เพลง “LALISA” นั้น
เมื่อวันที่ 12 กันยายน 2564 นายประสพ เรียงเงิน รองปลัดกระทรวงวัฒนธรรม ในฐานะโฆษกกระทรวงวัฒนธรรม กล่าวว่า กระทรวงวัฒนธรรม (วธ.) ขอแสดงความชื่นชมลิซ่าและผู้ออกแบบชาวไทยที่เป็นผู้ออกแบบเครื่องประดับศีรษะที่ลิซ่าใส่แสดงใน MV นับเป็นตัวอย่างที่ดีในการนําทุนทางวัฒนธรรมมาต่อยอดด้วยความคิดสร้างสรรค์ในด้านการออกแบบแฟชั่นไทย ทําให้ศิลปวัฒนธรรมไทยและงานออกแบบแฟชั่นไทยเป็นที่รู้จักและได้รับการเผยแพร่สู่ระดับโลก ที่ผ่านมา วธ.ได้ดําเนินการส่งเสริมและนําทุนวัฒนธรรมมาต่อยอดในรูปแบบต่างๆ และได้ขับเคลื่อนนโยบายส่งเสริมอุตสาหกรรมวัฒนธรรมและเศรษฐกิจสร้างสรรค์ด้วยการนําคุณค่าของวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ชุมชนและประเทศชาติอย่างยั่งยืนโดยเฉพาะอุตสาหกรรมวัฒนธรรมที่มีศักยภาพของไทยหรือ 5F ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival) ดังนั้นการนําทุนทางวัฒนธรรมมาต่อยอดโดยการนําความคิดสร้างสรรค์ถือว่าเป็นสิ่งที่ดี เพราะจะให้คนที่ชม mv ดังกล่าวได้ชมความงดงามของวัฒนธรรมไทยในรูปแบบร่วมสมัย ที่ผู้ออกแบบและลิซ่า ได้นําเสนอออกมาให้เข้ากับยุคสมัยและเข้าถึงกลุ่มคนรุ่นใหม่
ด้าน ดร.สุรัตน์ จงดา รักษาการผู้ช่วยอธิการบดีสถาบันบัณฑิตพัฒนศิลป์ และอาจารย์สถาบันบัณฑิตพัฒนศิลป์ กล่าวว่า เครื่องประดับศีรษะหรือศิราภรณ์ที่ ลลิษา หรือลิซ่า ใส่แสดงเรียกว่า “รัดเกล้ายอด” เป็นศิราภรณ์ประกอบการแสดงไทยช่างฝีมือไดัรังสรรค์ศิราภรณ์หลายรูปแบบตั้งแต่อดีตจนปัจจุบัน สามารถนําไปประยุกต์ใช้ได้ตามความเหมาะสม ศิราภรณ์ประดับ ที่เป็นงานศิลปกรรมสร้างสรรค์ หรืองานประยุกต์ศิลป์ที่ได้แรงบันดาลใจจากงานช่างฝีมือโบราณ เป็นทุนทางวัฒนธรรมที่นําไปต่อยอดไปสู่ระดับสากล ซึ่งเป็นศิราภรณ์ประกอบการแสดงที่สร้างสรรค์มาตั้งแต่สมัยอยุธยา ในปัจจุบันมีการสร้างสรรค์รูปแบบใหม่ๆ มาใช้ในการแสดงที่หลากหลายซึ่งถือเป็นงานช่างฝีมือที่สร้างงาน สร้างรายได้จากการทําเครื่องประดับประกอบการแสดง
ทั้งนี้ ความแตกต่างระหว่างชฎา และรัดเกล้ายอด ในการแสดงนาฏศิลป์นั้น ชฎาจะใส่ละครตัวพระ ขนาดทรงสูง มีกรอบหน้า จรหู เป็นชิ้นเดียวกัน สวมใส่ครอบลงบนศีรษะ สําหรับรัดเกล้ายอด เป็นศิราภรณ์ เครื่องประดับสําหรับตัวนางจะสวมตั้งอยู่บนกลางศีรษะ และมีดอกไม้ไหวประดับ สําหรับเครื่องประดับศีรษะ ทั้งชฎา มงกุฎ และรัดเกล้า เป็นสัญลักษณ์ทางการแสดงที่ทําให้คนต่างชาตินึกความเป็นประเทศไทย เป็นเอกลักษณ์ที่มีความงดงาม ตระการตา ซึ่งแม้แต่คณะทูตชาวต่างชาติที่มาเยือนประเทศไทยในอดีต ก็ยังกล่าวถึง รวมทั้ง การแสดงละครเวที การแสดงบัลเล่ต์ในยุโรป และสหรัฐอเมริกาก็ยังใช้เครื่องประดับศีรษะในลักษณะเดียวกันนี้ ประกอบการแสดงอีกด้วย
รัฐบาลไทย-ข่าวทำเนียบรัฐบาล-PM hands down policy for setup of ministerial-level anti-fake news centers
วันจันทร์ที่ 21 มิถุนายน 2564
PM hands down policy for setup of ministerial-level anti-fake news centers
PM hands down policy for setup of ministerial-level anti-fake news centers
June 20, 2021, Government Spokesperson Anucha Burapachaisri disclosed that following Prime Minister and Defense Minister Gen. Prayut Chan-o-cha’s order for an establishment of ministerial-level anti-fake news centers to counter distorted information and provide prompt explanation of the facts to the public, several ministries have already set up their own anti-fake news center, i.e., Ministry of Higher Education, Science, Research and Innovation, Ministry of Industry, Ministry of Defense, Ministry of Tourism and Sports, and Ministry of Natural Resources and Environment. As for some ministries, i.e., Ministry of Public Health, Ministry of Finance, Ministry of Foreign Affairs, Ministry of Transport, Ministry of Energy, Ministry of Labor, and Ministry of Education, although the center has yet to be set up, there is already a mission under respective ministry to follow up, scrutinize, and clarify about distorted information and fake news, as well as to liaise with the National Anti-Fake News Center. In addition, the Government’s Department of Public Relations offers explanation on fake news on a regular basis via its website and Facebook “ข่าวจริงประเทศไทย”.
The Government Spokesperson added that the Prime Minister expressed concern over spread of fake news via various channels, especially during the COVID-19 situation which have caused public confusion and misunderstanding. Other than promptly clarifying these misunderstandings, the ministries are also ordered to take strict legal action against fake new spreaders directly without having to refer the cases to Ministry of Digital Economy and Society.
รัฐบาลไทย-ข่าวทำเนียบรัฐบาล-รมต.อนุชา ชูโครงการ DIPROM ตัวช่วยแก้จน สร้างรายได้คืนชุมชน เตรียมผนึกกำลังกองทุนหมู่บ้าน เดินหน้าแก้จนทุกพื้นที่
วันอาทิตย์ที่ 8 พฤษภาคม 2565
รมต.อนุชา ชูโครงการ DIPROM ตัวช่วยแก้จน สร้างรายได้คืนชุมชน เตรียมผนึกกําลังกองทุนหมู่บ้าน เดินหน้าแก้จนทุกพื้นที่
รมต.อนุชา ชูโครงการ DIPROM ตัวช่วยแก้จน สร้างรายได้คืนชุมชน เตรียมผนึกกําลังกองทุนหมู่บ้าน เดินหน้าแก้จนทุกพื้นที่
วันนี้ (8 พฤษภาคม 2565) เวลา 09.00 น. ณ ห้องประชุมเทศบาลนครนครสวรรค์ ต.ปากน้ําโพ อ.เมืองนครสวรรค์ จ.นครสวรรค์ นายอนุชา นาคาศัย รัฐมนตรีประจําสํานักนายกรัฐมนตรี ได้รับมอบหมายจาก นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดโครงการ "DIPROM ยกระดับสินค้าชุมชน กระตุ้นเศรษฐกิจฐานราก นําสู่รายได้คืนถิ่นชุมชน" จัดขึ้นโดย กรมส่งเสริมอุตสาหกรรม กระทรวงอุตสาหกรรม โดยมี ดร.ณัฐพล รังสิตพล อธิบดีกรมส่งเสริมอุตสาหกรรม นางสาวชุติพร เสชัง รองผู้ว่าราชการจังหวัดนครสวรรค์ นายภิญโญ นิโรจน์ สมาชิกสภาผู้แทนราษฎร เขต 1 จ.นครสวรรค์ ร่วมด้วย
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี ให้ความสําคัญกับการพัฒนาเศรษฐกิจฐานราก สร้างความเข้มแข็งให้ชุมชน เพื่อให้ประชาชนมีรายได้ สามารถพึ่งพาตนเองได้ สอดคล้องกับวัตถุประสงค์ของการจัดโครงการในวันนี้ และสอดคล้องกับแนวคิดของ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ที่คํานึงถึงการดําเนินธุรกิจรูปแบบวิถีปกติใหม่หรือ New Normal ภายหลังจากที่ประเทศและทั่วโลกประสบสถานการณ์แพร่ระบาดของโรคโควิด-19 ซึ่งจะช่วยเสริมสร้างความเข้มแข็งให้ชุมชนผ่านเครื่องมือ กลไกลต่าง ๆ เพื่อฟื้นฟูระบบเศรษฐกิจชุมชนและท้องถิ่นให้กลับมาฟื้นตัวโดยเร็วอีกครั้ง เป็นไปในทิศทางเดียวกับการทํางานของกองทุนหมู่บ้านและชุมชนเมืองแห่งชาติ ซึ่งเป็นอีกหน่วยงานสําคัญที่ช่วยขับเคลื่อนเศรษฐกิจระดับฐานรากให้มีความเข้มแข็ง และเป็นความตั้งใจของรัฐบาลที่ต้องการให้ประชาชนทุกพื้นที่หลุดพ้นจากความยากจน โดยได้เดินหน้าส่งเสริมอาชีพให้ประชาชนพึ่งพาตนเองได้ จากการสร้างมูลค่าของผลิตภัณฑ์ในพื้นถิ่น
สําหรับจังหวัดนครสวรรค์ ถือเป็นแหล่งผลิตสมุนไพรอินทรีย์ ที่ได้รับการรับรองมาตรฐาน ทั้งไทย และต่างประเทศ อาทิ ฟ้าทะลายโจร อัญชัน มะขามป้อม ดังนั้น ในปี 2564 ที่ผ่านมา ศูนย์ดีพร้อมเซ็นเตอร์ 3 ได้ดําเนินการสร้างรายได้ให้กับชุมชนพื้นที่จังหวัดนครสวรรค์สู่การยอมรับของตลาด โดยมีกลุ่มเป้าหมาย เข้าร่วมโครงการ พัฒนาองค์ความรู้เกี่ยวกับการแปรรูปสมุนไพรให้มีคุณภาพ มาตรฐาน จํานวน 150 คน เกิดผลิตภัณฑ์สมุนไพร ที่นํางานวิจัย นวัตกรรม เทคโนโลยีมาใช้ในการสร้างมูลค่าเพิ่มให้กับผลิตภัณฑ์ในเชิงป้องกัน รักษา อย่างน้อย 5 ผลิตภัณฑ์ ส่งผลให้มียอดขายเพิ่มขึ้นหลังเข้าโครงการมากกว่า 1 เท่าตัว และประสิทธิภาพการผลิตเพิ่มขึ้นร้อยละ 50 โดยการนํา โครงการ “DIPROM ยกระดับสินค้าชุมชน กระตุ้นเศรษฐกิจฐานราก นําสู่รายได้คืนถิ่นชุมชน” ซึ่งเป็นการฝึกทักษะอาชีพ ให้กับชาวชุมชน โดยมีผู้ที่สนใจเข้าร่วมกว่า 500 คน และคาดว่าจะสามารถฟื้นเศรษฐกิจฐานรากและสร้างรายได้เสริม ให้กับชุมชนเพิ่มขึ้นกว่า 5 เท่า
“โครงการ ‘DIPROM ยกระดับสินค้าชุมชน กระตุ้นเศรษฐกิจฐานราก นําสู่รายได้คืนถิ่นชุมชน’ เป็นโครงการที่ช่วยให้ประชาชนมีรายได้เสริม และช่วยฟื้นฟูและยกระดับเศรษฐกิจฐานราก ผ่านการถ่ายทอดองค์ความรู้ การเพิ่มมูลค่าผลิตภัณฑ์ เสริมสร้างทักษะด้านกระบวนการผลิต เพื่อสร้างอาชีพ สร้างรายได้ในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 ก.ค. นี้
วันจันทร์ที่ 27 มิถุนายน 2565
สํานักงานการบินพลเรือนแห่งประเทศไทยออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 ก.ค. นี้
เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง
สํานักงานการบินพลเรือนแห่งประเทศไทย (กพท.) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการที่ปรับปรุงล่าสุดในการเดินทางทางอากาศเข้ามายังประเทศไทย ซึ่งจะมีผลใช้บังคับตั้งแต่วันที่ 1 กรกฎาคม 2565 เป็นต้นไป เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง ดังนี้
​1. ยกเลิกการลงทะเบียน Thailand Pass เพื่อเข้าประเทศไทย
​2. ผู้โดยสารที่ได้รับวัคซีนครบถ้วน สามารถเข้าประเทศไทยได้โดยไม่ต้องมีผลตรวจ COVID - 19 เพิ่มเติม แต่หากมีอาการป่วย แนะนําให้ตรวจ Rapid Antigen Test (PRO-ATK)
​3. ผู้โดยสารที่ยังไม่ได้รับวัคซีน หรือได้รับวัคซีนแล้วแต่ไม่ครบโดส จะต้องมีผลการตรวจ PRO-ATK หรือ RT-PCR ไม่เกิน 72 ชั่วโมงก่อนการเดินทาง เพื่อที่จะสามารถเข้าประเทศได้เช่นเดียวกับผู้ที่ได้รับวัคซีนครบถ้วน
​4. สายการบินจะต้องตรวจสอบเอกสารของผู้โดยสารระหว่างประเทศว่ามีเอกสารการรับวัคซีน หรือผลการตรวจ PRO-ATK หรือ ผลการตรวจ RT-PCR หรือไม่ หากผู้โดยสารไม่มีเอกสารอย่างใดอย่างหนึ่งข้างต้น จะต้องปฏิบัติตามคําสั่งของเจ้าหน้าที่ด่านควบคุมโรค
​5. สําหรับสายการบินต่างชาติ สามารถส่งเอกสารรับรองลูกเรือว่าเป็นไปตามข้อกําหนด เพื่ออํานวยความสะดวกแก่ลูกเรือ อย่างไรก็ตาม เจ้าหน้าที่ด่านควบคุมโรคอาจตรวจสอบเอกสารอีกครั้งหนึ่ง
​ทั้งนี้ ยังคงแนะนําให้ผู้โดยสารสวมใส่หน้ากากอนามัยระหว่างเดินทางในเครื่องบิน เนื่องจากเป็นพื้นที่ปิด
รัฐบาลไทย-ข่าวทำเนียบรัฐบาล-สปสช. แจงผู้ป่วยบัตรทองในพื้นที่น้ำท่วม รักษาที่ รพ. สิทธิบัตรทองอื่น ฟรี!
วันพฤหัสบดีที่ 30 กันยายน 2564
สปสช. แจงผู้ป่วยบัตรทองในพื้นที่น้ําท่วม รักษาที่ รพ. สิทธิบัตรทองอื่น ฟรี!
....
สํานักงานหลักประกันสุขภาพแห่งชาติ (สปสช.) อํานวยความสะดวกให้ผู้ป่วยสิทธิหลักประกันสุขภาพแห่งชาติ (บัตรทอง) ในพื้นที่ประสบภัยน้ําท่วมขณะนี้ เข้ารับการรักษาที่ รพ. สิทธิบัตรทองอื่นได้โดยไม่เสียค่าใช้จ่าย โดยเฉพาะผู้ป่วยเรื้อรัง
.
โดยหน่วยบริการสามารถทําเรื่องเบิกค่าใช้จ่ายมาที่ สปสช. ได้ตามเกณฑ์ฉุกเฉิน ทั้งผู้ป่วยในและผู้ป่วยนอก รวมถึงได้มีการเตรียมพร้อมระบบส่งน้ํายาล้างไตถึงบ้าน ให้ผู้ป่วยยังคงได้รับการรักษาต่อเนื่องเช่นเดียวกับสถานการณ์ปกติ
.
สอบถามรายละเอียดเพิ่มเติม โทร. สายด่วน 1330 ตลอด 24 ชม.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บ.เอกชนยักษ์ใหญ่ ขอบคุณ ก.แรงงาน หนุนธุรกิจเดินต่อได้ ด้วยวัคซีนจาก Factory Sandbox
วันเสาร์ที่ 30 เมษายน 2565
บ.เอกชนยักษ์ใหญ่ ขอบคุณ ก.แรงงาน หนุนธุรกิจเดินต่อได้ ด้วยวัคซีนจาก Factory Sandbox
. .
เมื่อวันที่ 29 เมษายน 2565นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับ Mr.Jackie Chang ประธานบริหารบริษัท เดลต้า อีเลคโทรนิคส์ (ประเทศไทย) จํากัด มหาชน พร้อมคณะ
ที่ได้เข้าขอบคุณกระทรวงแรงงาน เนื่องในโอกาสที่มอบวัคซีนแก่พนักงานของบริษัทฯ ในการป้องกันการแพร่ระบาดของโรคโควิด-19 ภายใต้โครงการ Factory Sandbox ที่ดําเนินการโดยกระทรวงแรงงานตามนโยบายรัฐบาล โดยมีนายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายนิยม สองแก้ว อธิบดีกรมสวัสดิการและคุ้มครองแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม และนางสาวไพลิน จินดามณีพร รองอธิบดีกรมพัฒนาฝีมือแรงงานร่วมให้การต้อนรับ ณ ห้องจัตุมงคล ชั้น 6 อาคารกระทรวงแรงงาน
นายสุชาติกล่าวว่า กระทรวงแรงงานได้ให้ความสําคัญกับพี่น้องแรงงาน เนื่องจากเป็นกําลังสําคัญในการพัฒนาและขับเคลื่อนเศรษฐกิจของประเทศ ซึ่งในช่วงของการแพร่ระบาดของโควิด-19 ที่ผ่านมา พบว่า พี่น้องแรงงาน นายจ้าง ตลอดจนเจ้าของสถานประกอบกิจการต่างได้รับผลกระทบเป็นห่วงโซ่ หากยังนิ่งนอนใจ ไม่เร่งหาทางออกก็จะยิ่งสร้างผลเสียให้กับประเทศ ในโอกาสนี้ต้องขอขอบคุณพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมที่เป็นเสาหลักในการขับเคลื่อนและสั่งการให้กระทรวงแรงงานเร่งดําเนินการโครงการ Factory Sandbox เพื่อตรวจคัดกรองโควิด-19 เชิงรุกในสถานประกอบกิจการภาคการผลิตส่งออก คัดแยกผู้ติดเชื้อและไม่ติดเชื้อออกจากกัน รวมถึงเร่งระดมฉีดวัคซีนให้แก่แรงงานผู้ประกันตนทุกคนในแต่ละโรงงาน เพื่อป้องกันการเกิดคลัสเตอร์แพร่ระบาดในโรงงานขนาดใหญ่ ซึ่งจะทําให้สามารถรักษาการจ้างงาน เกิดการผลิตเพื่อการส่งออกของประเทศได้อย่างต่อเนื่อง
Mr. Jackie กล่าวว่า ขอบคุณกระทรวงแรงงานที่ได้ให้ความสําคัญและได้มอบวัคซีนให้กับพนักงานของบริษัทเดลต้าฯ กว่า 17,000 คน ซึ่งเป็นคนไทยทั้งหมด 100 เปอร์เซ็นต์ ทั้งนี้ ผลจากการได้รับวัคซีนผ่านโครงการ Factory Sandbox ทําให้ธุรกิจของบริษัทฯ สามารถเดินหน้าต่อไปได้ เกิดการจ้างงานและสร้างมูลค่าทางเศรษฐกิจเป็นเม็ดเงินจํานวนมหาศาลให้กับประเทศไทยได้อย่างต่อเนื่อง โดยเมื่อปี 2020 – 2021 ที่ผ่านมามีมูลค่าทางธุรกิจจาก 5 หมื่นล้านบาท เป็น 8 หมื่นล้านบาท สามารถจ่ายโบนัสให้กับพนักงานได้ถึง 6.5 เปอร์เซ็นต์ แม้ว่าจะอยู่ในช่วงการแพร่ระบาดของโควิด-19 ก็ตาม
รัฐบาลไทย-ข่าวทำเนียบรัฐบาล-กระทรวงวัฒนธรรม ร่วมมอบเครื่องมือแพทย์ และอุปกรณ์ทางการแพทย์ ให้แก่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก
วันศุกร์ที่ 9 กรกฎาคม 2564
กระทรวงวัฒนธรรม ร่วมมอบเครื่องมือแพทย์ และอุปกรณ์ทางการแพทย์ ให้แก่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก
มอบเครื่องมือแพทย์ และอุปกรณ์ทางการแพทย์ ให้แก่ผู้บริหารศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”
วันที่ ๙ กรกฎาคม ๒๕๖๔ เวลา ๑๕.๓๐ น. กระทรวงวัฒนธรรม ร่วมกับ ดร.สมศักดิ์ และคุณหญิงปัทมา ลีสวัสดิ์ตระกูล มอบเครื่องมือแพทย์ และอุปกรณ์ทางการแพทย์ ให้แก่ผู้บริหารศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน” โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และ ผศ.ว่าที่ร้อยตรี ดร.กิตติคุณ รุ่งเรือง รองอธิการบดีฝ่ายองครักษ์และพัฒนากายภาพ ผศ.พญ.นันทนา ชุมช่วย ผู้อํานวยการศูนย์การแพทย์สมเด็จพระเทพรัตนราชสุดาฯ สยามบรมราชกุมารี และผู้บริหารศูนย์การแพทย์ฯ เป็นผู้รับมอบ ณ ชั้น ๑ อาคารรับส่งผู้ป่วยอุบัติเหตุ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก ทั้งนี้ นางยุพา ทวีวัฒนะกิจบวร ปลัดกระทรวงวัฒนธรรม ดร.สมศักดิ์ ลีสวัสดิ์ตระกูล คุณหญิงปัทมา ลีสวัสดิ์ตระกูล กรรมการบริหารคณะกรรมการโอลิมปิคแห่งประเทศไทยในพระบรมราชูปถัมภ์ นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ทำหนังสือถึง ธปท.-สมาคมธนาคารไทย ชวนสถาบันการเงินร่วมงานมหกรรมไกล่เกลี่ยหนี้ หวังช่วยคลายทุกข์ประชาชนให้มากขึ้น
วันจันทร์ที่ 28 มีนาคม 2565
รัฐมนตรีว่าการกระทรวงยุติธรรม ทําหนังสือถึง ธปท.-สมาคมธนาคารไทย ชวนสถาบันการเงินร่วมงานมหกรรมไกล่เกลี่ยหนี้ หวังช่วยคลายทุกข์ประชาชนให้มากขึ้น
รัฐมนตรีว่าการกระทรวงยุติธรรม ทําหนังสือถึง ธปท.-สมาคมธนาคารไทย ชวนสถาบันการเงินร่วมงานมหกรรมไกล่เกลี่ยหนี้ หวังช่วยคลายทุกข์ประชาชนให้มากขึ้น พร้อมปลดหนี้เสียคืนบริษัทเอกชน ชี้จัดมาแล้ว 3 ครั้ง ผลตอบรับดี เคลียร์หนี้ไปแล้วกว่า 1,100 ล้าน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า การจัดงานมหกรรมไกล่เกลี่ยหนี้สินครัวเรือน 4 ภาคและยุติธรรมพบประชาชน จากนโยบายของรัฐบาล พล.อ.ประยุทธ์ จันทร์โอชา นายกรัฐมนตรี ที่เล็งเห็นความสําคัญของการแก้ปัญหาหนี้สิน และปัญหาความเดือดร้อนของประชาชนซึ่งรัฐบาลให้ความสําคัญมาโดยตลอด ซึ่งเราจัดมาแล้ว 3 ครั้ง คือ ที่กทม.และปริมณฑล จ.นครราชสีมา และจ.สงขลา ได้รับผลการตอบรับที่ดีจากประชาชน โดยมีมูลค่าทุนทรัพย์กว่า 1,100 ล้านบาท ทั้งหนี้ก่อนฟ้องและหนี้หลังฟ้อง ช่วยเหลือประชาชนกว่า 6,000 ราย ประกอบกับหนี้สินที่หยุดเคลื่อนไหวในการชําระ จะมีการผ่อนผันทยอยจ่าย ทําให้ภาพรวมเศรษฐกิจของบริษัทต่างๆก็จะขยับดีขึ้น มีรายได้เข้า ไม่ใช่หนี้เสียอย่างที่ผ่านมา แต่ตนยังต้องการให้สถาบันการเงินเข้าร่วมงานมากกว่านี้ เพราะจะสามารถช่วยเหลือประชาชนได้มากขึ้น ตนจึงทําหนังสือถึง ผู้ว่าการธนาคารแห่งประเทศไทย และประธานสมาคมธนาคารไทย เพื่อขอความอนุเคราะห์ เชิญชวนสถาบันการเงินต่างๆ กลุ่มไฟแนนซ์รถยนต์ บัตรเครดิตต่างๆ เข้าร่วมงานมหกรรมไกล่เกลี่ยหนี้สินครัวเรือนและยุติธรรมพบประชาชน ที่เราจัดทั่วประเทศ
"การเดินหน้าแก้ไขปัญหาหนี้สินของประชาชน ผมต้องขอบคุณทุกหน่วยงาน ทั้ง กองทุนเงินให้กู้ยืมเพื่อการศึกษา (กยศ.) บริษัท เจเอ็มที เน็ทเวอร์ค เซอร์วิสเซ็ท จํากัด(มหาชน) บริษัท บริหารสินทรัพย์ เจ จํากัด บริษัท เคบี เจ แคปปิตอล จํากัด ธนาคารออมสิน และธนาคารอิสลาม เป็นต้น ในการตระเวนไปทั่วประเทศ ช่วยเคลียร์หนี้สินของประชาชน ช่วยลดเงินต้น ดอกเบี้ย และเบี้ยปรับ ซึ่งหากเราได้สถาบันการเงินเข้าร่วมงานมากกว่านี้ ผมมั่นใจว่าเราจะช่วยลูกหนี้ได้มากขึ้น และหากเราร่วมแรงร่วมใจกันจะช่วยให้ประชาชนผ่านพ้นวิกฤตไปได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.สธ.ลงพื้นที่ขอบคุณและให้กำลังใจ อสม. อ.ม่วงสามสิบ จ.อุบลราชธานี
วันจันทร์ที่ 20 ธันวาคม 2564
รมว.สธ.ลงพื้นที่ขอบคุณและให้กําลังใจ อสม. อ.ม่วงสามสิบ จ.อุบลราชธานี
วันนี้ (20 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข แพทย์หญิงอัมพร เบญ
วันนี้ (20 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์ทวีศิลป์ วิษณุโยธิณ ผู้ตรวจราชการกระทรวงสาธารณสุข เขตสุขภาพที่ 10 พร้อมคณะผู้บริหาร ลงพื้นที่ให้กําลังใจและขอบคุณ อสม. ที่ร่วมมือป้องกันและแก้ไขปัญหาโควิด 19 ณ หอประชุมที่ว่าการอําเภอม่วงสามสิบ พร้อมเปิดอาคารผู้ป่วยนอก ณ โรงพยาบาลม่วงสามสิบ จังหวัดอุบลราชธานี **************** ธันวาคม 2564
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแรงงานแห่งชาติ ประจำปีพุทธศักราช 2565”
วันอาทิตย์ที่ 1 พฤษภาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแรงงานแห่งชาติ ประจําปีพุทธศักราช 2565”
คํากล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแรงงานแห่งชาติ ประจําปีพุทธศักราช 2565”
สวัสดีพี่น้องแรงงานที่รักทุกคน
เนื่องในโอกาสวันแรงงานแห่งชาติ วันที่ 1 พฤษภาคม 2565 ผมขอส่งความรัก ความปรารถนาดีมายังพี่น้องแรงงานไทยทุกคน และขอขอบคุณทุกคนที่เป็นกําลังสําคัญในการพัฒนาเศรษฐกิจและสังคมของประเทศไทยให้มีความเจริญก้าวหน้าอย่างเข้มแข็งตลอดมา
รัฐบาลเห็นถึงความสําคัญของการเสริมสร้างศักยภาพแรงงานไทยในทุกมิติ ให้มีความพร้อมต่อการทํางานในศตวรรษที่ 21 จากความผันแปรทางเศรษฐกิจ สังคม สาธารณสุข และสิ่งแวดล้อม ที่ส่งผลให้เทคโนโลยีดิจิทัลและนวัตกรรมเข้ามามีบทบาทต่อการทํางานและการขับเคลื่อนภาคการผลิตและการบริการ รัฐบาลจึงได้สนับสนุนการยกระดับทักษะและความสามารถด้านเทคโนโลยีให้แก่พี่น้องแรงงานไทย ซึ่งสอดคล้องต่อความต้องการของตลาดแรงงานระดับสากล อีกทั้งยังมุ่งมั่นส่งเสริมและพัฒนาคุณภาพแรงงานไทยสู่การเป็นแรงงานฝีมือระดับสูง เพื่อสร้างโอกาสให้พี่น้องแรงงานสามารถเข้าถึงการจ้างงานและการมีงานทําอย่างเท่าเทียม
และจากสถานการณ์การแพร่ระบาดของโรคโควิด-19 ที่ยังไม่คลี่คลายรัฐบาลมีความห่วงใยในความปลอดภัยด้านสุขภาพอนามัยของพี่น้องแรงงานและประชาชนทุกคนเป็นอย่างยิ่ง จึงได้ดําเนินมาตรการต่าง ๆ เพื่อควบคุม สกัดกั้น และป้องกันการแพร่ระบาดของโรคตลอดมา อีกทั้งยังได้ขับเคลื่อนมาตรการช่วยเหลือและเยียวยาให้แก่ผู้ใช้แรงงานที่ได้รับผลกระทบจากการแพร่ระบาด ทั้งแรงงานในระบบ แรงงานนอกระบบ และแรงงานกลุ่มเปราะบาง เพื่อบรรเทาความเดือดร้อนของพี่น้องแรงงาน ผ่านมาตรการและโครงการต่าง ๆ
นอกจากนี้ รัฐบาลได้ตระหนักถึงการยกระดับคุณภาพชีวิตของพี่น้องแรงงานให้มีสิทธิ สวัสดิการ และความเสมอภาคในการทํางาน จึงได้ให้ความสําคัญกับการบังคับใช้กฎหมายอย่างเคร่งครัดและให้ความช่วยเหลือแรงงานกรณีถูกเลิกจ้างและการบริหารจัดการแรงงานข้ามชาติ ให้ทํางานอย่างถูกต้องตามกฎหมาย รวมถึงการช่วยเหลือผู้ประกอบ โดยเฉพาะธุรกิจ SMEs ที่ได้รับผลกระทบจากการแพร่ระบาดของโรคโควิด-19 ควบคู่กับการกระตุ้นเศรษฐกิจ สร้างโอกาสทางการค้า และการลงทุน ทั้งนี้ เพื่อให้ภาคธุรกิจสามารถฟื้นคืนกิจการผู้ใช้แรงงานได้กลับเข้าสู่ระบบการจ้างงานตามปกติ และสามารถก้าวผ่านวิกฤตโควิด-19 ไปได้ด้วยกันโดยไม่ทิ้งใครไว้ข้างหลัง
อย่างไรก็ดี ผมขอให้พี่น้องแรงงานทุกคน ดูแลรักษาสุขภาพ และป้องกันตนเองให้ห่างไกลจากโรคระบาด เพื่อให้พี่น้องแรงงานสามารถทํางานและดําเนินชีวิตได้อย่างมีความสุข ในโอกาส “วันแรงงานแห่งชาติ” ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องแรงงาน พร้อมทั้งครอบครัว จงประสบแต่ความสุข ความเจริญ มีกําลังกาย กําลังใจที่เข้มแข็ง และสัมฤทธิผลในสิ่งอันพึงปรารถนาทุกประการ เพื่อร่วมกันเป็นพลังสําคัญในการขับเคลื่อนประเทศไทยให้มีความเจริญก้าวหน้าอย่างมั่นคงสืบไป
ขอบคุณครับ
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย ง2 และ ง3 ผังเมืองรวมเมืองมุกดาหาร สนับสนุนเขตเศรษฐกิจพิเศษชายแดน SEZ รุดหน้ากว่าร้อยละ 88 คาดก่อสร้างแล้วเสร็จเมษายน 2565
วันพฤหัสบดีที่ 17 กุมภาพันธ์ 2565
กรมทางหลวงชนบท สร้างถนนสาย ง2 และ ง3 ผังเมืองรวมเมืองมุกดาหาร สนับสนุนเขตเศรษฐกิจพิเศษชายแดน SEZ รุดหน้ากว่าร้อยละ 88 คาดก่อสร้างแล้วเสร็จเมษายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าการดําเนินโครงการก่อสร้างถนนสาย ง2 และ ง3 ผังเมืองรวมเมืองมุกดาหาร จังหวัดมุกดาหาร ซึ่งปัจจุบันมีผลงานความก้าวหน้าไปแล้วกว่าร้อยละ 88 คาดว่าจะก่อสร้างแล้วเสร็จในเดือนเมษายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าการดําเนินโครงการก่อสร้างถนนสาย ง2 และ ง3 ผังเมืองรวมเมืองมุกดาหาร จังหวัดมุกดาหาร เพื่อแก้ไขปัญหาการจราจร รองรับการขยายตัวของเมือง เป็นการสนับสนุนเขตเศรษฐกิจพิเศษชายแดน Special Economic Zone (SEZ) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งปัจจุบันมีผลงานความก้าวหน้าไปแล้วกว่าร้อยละ 88 คาดว่าจะก่อสร้างแล้วเสร็จในเดือนเมษายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า เนื่องจากจังหวัดมุกดาหารเป็นเมืองแห่งการค้า การท่องเที่ยวที่มีพรมแดนติดเขตชายแดนกับสาธารณรัฐประชาธิปไตยประชาชนลาว มีจุดผ่านแดนบริเวณสะพานมิตรภาพไทย - ลาว ทําให้มีการขยายตัวของชุมชนอย่างรวดเร็ว จําเป็นต้องมีการพัฒนาโครงสร้างพื้นฐานด้านงานทาง เพื่อส่งเสริมเศรษฐกิจการค้า การท่องเที่ยว รองรับการขยายตัวของเมืองอย่างยั่งยืน ทช. จึงได้ดําเนินโครงการก่อสร้างถนนสาย ง2 และ ง3 ผังเมืองรวมเมืองมุกดาหาร โดยใช้งบประมาณในการก่อสร้างรวม 372.780 ล้านบาท
ทั้งนี้ โครงการก่อสร้างถนนสายดังกล่าวเป็นแนวถนนก่อสร้างใหม่และมีการขยายเขตทางแนวถนนเดิม มีจุดเริ่มต้นโครงการ (ถนนสาย ง2) จากถนนวิวิธสุรการ ไปทางทิศตะวันตกเฉียงเหนือไปตามถนนวิวิธสุรการ (ถนนทางหลวงแผ่นดินหมายเลข 2029) ตัดผ่านถนนทางหลวงแผ่นดินหมายเลข 212 (ถนนชยางกูล) ไปทางทิศตะวันตกตัดผ่านถนนลาดยางสายตาดแคน - หนองหอย (ถนนทางหลวงชนบทสาย มห.2027) ไปทางทิศตะวันตกเฉียงใต้และทิศใต้บรรจบกับถนนทางหลวงแผ่นดินหมายเลข 12 ซึ่งเป็นจุดสิ้นสุดถนนสาย ง2 ระยะทางประมาณ 3.078 กิโลเมตร
ในส่วนของจุดเริ่มต้นถนนสาย ง3 เริ่มต้นจากถนนทางหลวงแผ่นดินหมายเลข 12 ต่อจากถนนสาย ง2 ไปทางทิศใต้ ตามถนนซอยพลธิราช ไปทางทิศตะวันออกเฉียงใต้ตัดผ่านถนนทางหลวงแผ่นดินหมายเลข 212 ไปทางทิศตะวันออกเฉียงใต้ตัดผ่านถนนวงศ์คําพา ไปทางทิศตะวันออกเฉียงใต้ตัดผ่านห้วยแข้ ไปทางทิศตะวันออกเฉียงใต้และทิศตะวันออก ไปตามถนนสุทธิมรรคตัดผ่านถนนศรีบุญเรือง ไปทางทิศตะวันออกเฉียงใต้ตัดผ่านถนนองค์การบริหารส่วนจังหวัด สายบ้านเขามโนรมย์ ไปทางทิศตะวันออกเฉียงใต้ไปบรรจบกับถนนทางหลวงแผ่นดินหมายเลข 2034 ซึ่งเป็นจุดสิ้นสุดถนนสาย ง3 และเป็นจุดสิ้นสุดโครงการ ระยะทางประมาณ 4.457 กิโลเมตร รวมระยะทางทั้งสิ้นประมาณ 7.535 กิโลเมตร ซึ่งลักษณะการก่อสร้างถนนจะเป็นถนนขนาด 4 ช่องจราจร ไป - กลับ ประกอบด้วย การปรับปรุงถนนเดิมโดยการใช้แอสฟัลท์ติกคอนกรีตปูทับ โครงสร้างผิวจราจรเดิมที่เป็นคอนกรีตเสริมเหล็ก และการตัดแนวถนนใหม่/ขยายแนวเขตทางถนนเดิมเป็นถนนคอนกรีตเสริมเหล็ก โดยตลอดเส้นทางจะมีไหล่ทาง ทางจักรยาน พร้อมติดตั้งไฟฟ้าแสงสว่าง ป้ายจราจร และระบบระบายน้ําอีกด้วย
รัฐบาลไทย-ข่าวทำเนียบรัฐบาล-“ชัยวุฒิ” ลงพื้นที่ติดตามความพร้อมและเฝ้าระวังพื้นที่เสี่ยงรับน้ำหลาก ในพื้นที่ลุ่มต่ำลุ่มน้ำเจ้าพระยาตอนล่าง จ.พระนครศรีอยุธยา
วันพฤหัสบดีที่ 23 กันยายน 2564
“ชัยวุฒิ” ลงพื้นที่ติดตามความพร้อมและเฝ้าระวังพื้นที่เสี่ยงรับน้ําหลาก ในพื้นที่ลุ่มต่ําลุ่มน้ําเจ้าพระยาตอนล่าง จ.พระนครศรีอยุธยา
“ชัยวุฒิ” ลงพื้นที่ติดตามความพร้อมและเฝ้าระวังพื้นที่เสี่ยงรับน้ําหลาก ในพื้นที่ลุ่มต่ําลุ่มน้ําเจ้าพระยาตอนล่าง จ.พระนครศรีอยุธยา
เมื่อวันที่22กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ได้ร่วมคณะกับท่านรองนายกรัฐมนตรีพลเอกประวิตรวงษ์สุวรรณในฐานะผู้อํานวยการกองอํานวยการน้ําแห่งชาติ(กอนช.)ลงพื้นที่ตรวจโครงการส่งน้ําและบํารุงรักษาบางบาลอ.บางบาลจ.พระนครศรีอยุธยาเพื่อติดตามความพร้อมของการบริหารจัดการน้ําหลากในพื้นที่ลุ่มต่ําของลุ่มน้ําเจ้าพระยาตอนล่างโดยจังหวัดพระนครศรีอยุธยาถือเป็นด่านหน้าก่อนมวลน้ําจะไหลเข้าสู่กรุงเทพฯและปริมณฑลรองนายกฯได้กําชับให้ทุกจังหวัดในพื้นที่ดําเนินการตาม9มาตรการรับมือฤดูฝนของรัฐบาลอย่างเคร่งครัดพร้อมเฝ้าระวังพื้นที่เสี่ยงรับน้ําหลากและเตรียมแผนเผชิญเหตุให้พร้อมและให้จังหวัดร่วมบูรณาการกับกรมชลประทานพิจารณาความเหมาะสมทั้งนี้รัฐบาลมั่นใจว่าสามารถรับมือกับสถานการณ์น้ําในปีนี้ได้โดยเฉพาะพื้นที่กทม.ดังนั้นประชาชนไม่ต้องกังวล
*************